b'\n_START_ARTICLE_\nAlfas Pli\xc5\xabra\n_START_PARAGRAPH_\nAlfas Pli\xc5\xabra (g. 1956 m. spalio 13 d. \xc5\xa0iauliuose) \xe2\x80\x93 Lietuvos mi\xc5\xa1kininkas, mi\xc5\xa1ko genetikas, biomedicinos moksl\xc5\xb3 daktaras, atlik\xc4\x99s habilitacijos proced\xc5\xabr\xc4\x85, Aleksandro Stulginskio universiteto profesorius,  Lietuvos moksl\xc5\xb3 akademijos tikrasis narys.\n_START_SECTION_\nBiografija\n_START_PARAGRAPH_\n1979 m. baig\xc4\x97 Lietuvos \xc5\xbeem\xc4\x97s \xc5\xabkio akademijos (dabar Aleksandro Stulginskio universitetas) Mi\xc5\xa1k\xc5\xb3 fakultet\xc4\x85. 1979\xe2\x80\x931986 m. dirbo Dubravos mi\xc5\xa1k\xc5\xb3 tyrimo stoties Mi\xc5\xa1ko selekcijos ir s\xc4\x97klininkyst\xc4\x97s centro in\xc5\xbeinieriaus pareigose._NEWLINE_1986\xe2\x80\x931996 m. dirbo Lietuvos mi\xc5\xa1k\xc5\xb3 institute moksliniu bendradarbiu. 1993 m. Lietuvos mi\xc5\xa1k\xc5\xb3 institute apgyn\xc4\x97 daktaro disertacij\xc4\x85 "Drebul\xc4\x97s (Populus tremula L.) populiacij\xc5\xb3 genetin\xc4\x97s-biologin\xc4\x97s ypatyb\xc4\x97s, hibridizacija ir selekcijos galimyb\xc4\x97s"._NEWLINE_1995\xe2\x80\x931997 m. dirbo instituto mokslinio sekretoriaus, o 1997\xe2\x80\x931999 m. - instituto direktoriaus pavaduotojo informaciniam darbui pareigose. _NEWLINE_1996\xe2\x80\x932009 m. dirbo Lietuvos mi\xc5\xa1k\xc5\xb3 instituto Mi\xc5\xa1ko genetikos ir atk\xc5\xabrimo skyriaus vyresniojo mokslinio bendradarbio, Genetikos ir selekcijos skyriaus vyresniojo mokslo darbuotojo pareigose. 2010-2015 m. dirbo Lietuvos agrarini\xc5\xb3 ir mi\xc5\xa1k\xc5\xb3 moksl\xc5\xb3 centro Mi\xc5\xa1k\xc5\xb3 instituto Mi\xc5\xa1ko genetikos ir selekcijos skyriaus vyresniojo mokslo darbuotojo pareigose, nuo 2015 m. - vyriausiojo mokslo darbuotojo pareigose._NEWLINE_2001 m. \xc5\xa0vedijos \xc5\xbeem\xc4\x97s \xc5\xabkio moksl\xc5\xb3 universitete (Upsala, \xc5\xa0vedija) vykd\xc4\x97 mokslinius tyrimus EK FP5 programos CASCADE projekte. 2003\xe2\x80\x932004 m. Kvebeke Kanadoje atliko mokslinius tyrimus tuop\xc5\xb3 hibrid\xc5\xb3 genetini\xc5\xb3 tyrim\xc5\xb3 srityje Kanados mi\xc5\xa1ko produkcijo tyrimo institute FORINTEK bendradarbiaujant su LAVAL universitetu._NEWLINE_Nuo 2005 m. d\xc4\x97sto discipinas "Mi\xc5\xa1ko ekologin\xc4\x97-evoliucin\xc4\x97 genetika" ir "Mi\xc5\xa1ko ekosistem\xc5\xb3 dinaminis tvarumas" magistrams Lietuvos \xc5\xbeem\xc4\x97s \xc5\xabkio universiteto (dabar - Aleksandro Stulginskio universitetas) Mi\xc5\xa1k\xc5\xb3 ir ekologijos fakultete, nuo 2010 m. \xe2\x80\x93 profesoriaus pareigose._NEWLINE_2009 m. Lietuvos \xc5\xbeem\xc4\x97s \xc5\xabkio universitete atliko habilitacijos proced\xc5\xabr\xc4\x85, habilitacijos tema \xe2\x80\x9eLapuo\xc4\x8di\xc5\xb3 med\xc5\xbei\xc5\xb3 genetin\xc4\x97 \xc4\xafvairov\xc4\x97 ir fenogenetinis plasti\xc5\xa1kumas kintan\xc4\x8dios aplinkos, genetini\xc5\xb3 i\xc5\xa1tekli\xc5\xb3 i\xc5\xa1saugojimo ir selekcijos kontekste\xe2\x80\x9c, biomedicinos mokslai, mi\xc5\xa1kotyra 14B._NEWLINE_Nuo 2013 m. - Tarptautinio mokslo \xc5\xbeurnalo \xe2\x80\x9cBaltic Forestry\xe2\x80\x9d vyriausiasis redaktorius, redkolegijos narys nuo 2010 m. Recenzuojamo mokslo \xc5\xbeurnalo \xe2\x80\x9eMi\xc5\xa1kininkyst\xc4\x97\xe2\x80\x9c atsakingasis sekretorius ir redkolegijos narys (1996\xe2\x80\x932008 m.)_NEWLINE_2016 m. i\xc5\xa1rinktas Lietuvos Moksl\xc5\xb3 Akademijos tikruoju nariu, \xc5\xbdem\xc4\x97s ir mi\xc5\xa1k\xc5\xb3 moksl\xc5\xb3 skyriaus Mi\xc5\xa1kininkyst\xc4\x97s sekcija.\n_START_SECTION_\nVeikla\n_START_PARAGRAPH_\nMokslini\xc5\xb3 tyrim\xc5\xb3 sritys \xe2\x80\x93 mi\xc5\xa1ko ekologin\xc4\x97 genetika, kiekybin\xc4\x97 ir populiacin\xc4\x97 genetika, mi\xc5\xa1k\xc5\xb3 ekosistem\xc5\xb3 dinaminis tvarumas, genetini\xc5\xb3 i\xc5\xa1tekli\xc5\xb3 i\xc5\xa1saugojimas, selekcija ir s\xc4\x97klininkyst\xc4\x97._NEWLINE_Vadovauja nacionalin\xc4\x97s mokslo programos "Agro-, mi\xc5\xa1ko ir vandens ekosistem\xc5\xb3 tvarumas\xe2\x80\x9d (Lietuvos mokslo taryba, 2015-2018 m.) projektui \xe2\x80\x9eSkirting\xc5\xb3 med\xc5\xbei\xc5\xb3 r\xc5\xab\xc5\xa1i\xc5\xb3 ir besiformuojan\xc4\x8di\xc5\xb3 mi\xc5\xa1ko bendrij\xc5\xb3 atsakas ir plasti\xc5\xa1ku-mas klimato kaitos ir kit\xc5\xb3 streso veiksni\xc5\xb3 poveikyje - MI\xc5\xa0KOEKOKAITA\xe2\x80\x9c (2015\xe2\x80\x932018 m.)_NEWLINE_Lietuvos mokslo tarybos mokslinink\xc5\xb3 grupi\xc5\xb3 projekto "Paprastojo uosio atsparumo patogenui Chalara fraxinea eko-genetinis s\xc4\x85lygotumas" (2012-2014 m.) vadovas._NEWLINE_Ilgalaik\xc4\x97s mokslo programos "Darni mi\xc5\xa1kininkyst\xc4\x97 ir global\xc5\xabs poky\xc4\x8diai" II u\xc5\xbedavinio "Nustatyti mi\xc5\xa1ko med\xc5\xbei\xc5\xb3 populiacij\xc5\xb3 adaptacijos galimybes bendros mi\xc5\xa1k\xc5\xb3 vert\xc4\x97s didinimui" 6 priemon\xc4\x97s "Plantacinei mi\xc5\xa1kininkystei tinkam\xc5\xb3 med\xc5\xbei\xc5\xb3 r\xc5\xab\xc5\xa1i\xc5\xb3 \xc5\xa1eim\xc5\xb3 ir klon\xc5\xb3 ekologinio plasti\xc5\xa1kumo ir adaptacijos i\xc5\xa1tyrimas skirtingomis aplinkos s\xc4\x85lygomis tikslinei selekcijai pl\xc4\x97toti" (2012-2016 m.) vadovas._NEWLINE_COST programos FRAXBACK \xe2\x80\x9eFraxinus dieback in Europe: elaborating guidelines and strategies for sustainable management\xe2\x80\x9c (2012-2015 m.) koordinatorius Lietuvoje._NEWLINE_Projekto \xe2\x80\x9eNauj\xc5\xb3 selekcini\xc5\xb3 med\xc5\xbei\xc5\xb3 r\xc5\xab\xc5\xa1i\xc5\xb3 \xe2\x80\x93 tre\xc5\xa1ni\xc5\xb3 ir tuop\xc5\xb3 - plantacini\xc5\xb3 mi\xc5\xa1k\xc5\xb3 veisimo inovatyvi\xc5\xb3 technologij\xc5\xb3 ir mokslo \xc5\xbeini\xc5\xb3 taikymas bei sklaida\xe2\x80\x9c (2012-2014 m.), vykdomo pagal Lietuvos kaimo pl\xc4\x97tros 2007-2013 met\xc5\xb3 programos priemon\xc4\x99 \xe2\x80\x9eProfesinio mokymo ir informavimo veikla\xe2\x80\x9c, vykdytojas. _NEWLINE_Ilgalaikio Valstyb\xc4\x97s biud\xc5\xbeeto finansuojamo tyrim\xc5\xb3 projekto \xe2\x80\x9eLapuo\xc4\x8di\xc5\xb3 med\xc5\xbei\xc5\xb3 populiacij\xc5\xb3 genetinio atsako \xc4\xaf aplinkos poky\xc4\x8dius tyrimai\xe2\x80\x9c (2009\xe2\x80\x932012 m.) vadovas. Pareng\xc4\x97 ilgalaik\xc4\x99 Lietuvos genetini\xc5\xb3 i\xc5\xa1tekli\xc5\xb3 i\xc5\xa1saugojimo ir selekcijos pl\xc4\x97tros program\xc4\x85, kuri 2003 metais patvirtinta LR Aplinkos ministro ir nuosekliai \xc4\xafgyvendinama Lietuvoje._NEWLINE_Europos s\xc4\x85jungos FP6 tarptautin\xc4\x97s mokslo programos TRREEBREEDEX atsakingasis vykdytojas, projekto vadovas LMI (2006\xe2\x80\x932011 m.)._NEWLINE_Dalyvavo nacionalin\xc4\x97s mokslo programos "Lietuvos ekosistemos: klimato kaita ir \xc5\xbemogaus poveikis" projekte \xe2\x80\x9eVietini\xc5\xb3 med\xc5\xbei\xc5\xb3 r\xc5\xab\xc5\xa1i\xc5\xb3 ir j\xc5\xb3 populiacij\xc5\xb3 pa\xc5\xbeeid\xc5\xbeiamumas, areal\xc5\xb3 kaita bei prognoz\xc4\x97s kintant klimatui\xe2\x80\x9c (2010\xe2\x80\x932011 m.)_NEWLINE_1998\xe2\x80\x932002 m. Dalyvavo mokslo progamoje GENOFONDAS, 2003\xe2\x80\x932007 m. \xe2\x80\x93 mokslo progamoje APLIKOM. _NEWLINE_Atlikto pagrindini\xc5\xb3 lapuo\xc4\x8di\xc5\xb3 mi\xc5\xa1ko med\xc5\xbei\xc5\xb3 r\xc5\xab\xc5\xa1i\xc5\xb3 provenencij\xc5\xb3 (kilmi\xc5\xb3) rajonavim\xc4\x85 (juodalksnio, klevo, liepos, drebul\xc4\x97s \xe2\x80\x93 2003 m., karpotojo ber\xc5\xbeo ir paprastojo uosio \xe2\x80\x93 2001 m.), kuris yra racionalaus mi\xc5\xa1ko selekcijos ir s\xc4\x97klininkyst\xc4\x97s pl\xc4\x97tojimo eko-genetiniais principais pagrindas. Pareng\xc4\x97 eil\xc4\x99 rekomendacij\xc5\xb3: EUFORGEN Technical Guidelines for genetic conservation and use for Common ash (Fraxinus excelsior) (2003 m.), lapuo\xc4\x8di\xc5\xb3 med\xc5\xbei\xc5\xb3 r\xc5\xab\xc5\xa1i\xc5\xb3 \xe2\x80\x93 \xc4\x85\xc5\xbeuolo, juodalksnio ir ber\xc5\xbeo \xe2\x80\x93 genetini\xc5\xb3 draustini\xc5\xb3 ir s\xc4\x97klini\xc5\xb3 medyn\xc5\xb3 atsik\xc5\xabrimo \xc4\xafvertinimo ir atk\xc5\xabrimo rekomendacijas (2009 m.), bandom\xc5\xb3j\xc5\xb3 mi\xc5\xa1ko \xc5\xbeeldini\xc5\xb3 genetinio-selekcinio \xc4\xafvertinimo metodik\xc4\x85 (2005 m.), atliko ber\xc5\xbeo genotip\xc5\xb3 atrank\xc4\x85 pagal palikuoni\xc5\xb3 testavimo rezultatus antros kartos mi\xc5\xa1ko s\xc4\x97klin\xc4\x97ms plantacijoms veisti (2003 m.), pareng\xc4\x97 Mi\xc5\xa1ko genetini\xc5\xb3 i\xc5\xa1tekli\xc5\xb3 nacionalinio registro vedimo ir objekt\xc5\xb3 bei mi\xc5\xa1ko reprodukcin\xc4\x97s med\xc5\xbeiagos dokumentavimo sistem\xc4\x85 jungtin\xc4\x97s genetini\xc5\xb3 i\xc5\xa1tekli\xc5\xb3 kompiuterin\xc4\x97s duomen\xc5\xb3 baz\xc4\x97s pagrindu (2001 m.), lapuo\xc4\x8di\xc5\xb3 med\xc5\xbei\xc5\xb3 r\xc5\xab\xc5\xa1i\xc5\xb3 genetini\xc5\xb3 i\xc5\xa1tekli\xc5\xb3 i\xc5\xa1saugojimo in situ objekt\xc5\xb3 (genetini\xc5\xb3 ir s\xc4\x97klini\xc5\xb3 draustini\xc5\xb3) \xc4\xafk\xc5\xabrimo ir prie\xc5\xbei\xc5\xabros rekomendacijas (2001 m.) ir kt. Vadovavo vir\xc5\xa1 20 mokslini\xc5\xb3 tyrimo ir taikom\xc5\xb3j\xc5\xb3 tyrim\xc5\xb3 projekt\xc5\xb3._NEWLINE_Recenzuoja tarptautini\xc5\xb3 mokslo \xc5\xbeurnal\xc5\xb3 Silvae Genetica, Annals of Forest Science, Scandinavian Journal of Forest Research, Baltic Forestry, iForests bei Lietuvos mokslo \xc5\xbeurnalo Mi\xc5\xa1kininkyst\xc4\x97 ir kt. mokslinius straipsnius. LVMSF (dabar Mokslo Tarybos), COST, EUREKA Eurostar ir kt. recenzentas._NEWLINE_Baltijos \xc5\xa1ali\xc5\xb3 selekcinink\xc5\xb3 tarybos narys, Lietuvos genetik\xc5\xb3 ir selekcinink\xc5\xb3 draugijos narys, Mi\xc5\xa1ko genetini\xc5\xb3 i\xc5\xa1tekli\xc5\xb3, s\xc4\x97klininkyst\xc4\x97s ir mi\xc5\xa1ko atk\xc5\xabrimo ekspert\xc5\xb3 komisijos narys, Lietuvos agrarini\xc5\xb3 ir mi\xc5\xa1k\xc5\xb3 moksl\xc5\xb3 centro Tarybos narys (2010-2015 m.). LAMMC Mi\xc5\xa1k\xc5\xb3 instituto Tarybos narys._NEWLINE_Lietuvos mi\xc5\xa1ko genetini\xc5\xb3 i\xc5\xa1tekli\xc5\xb3 svetain\xc4\x97s www.forestgen.mi.lt autorius ir redaktorius, mokslo \xc5\xbeurnalo Mi\xc5\xa1kininkyst\xc4\x97 svetain\xc4\x97s www.miskininkyste.mi.lt autorius.'